CELEX: 31996D0028
Language: da
Date: 1995-12-19 00:00:00
Title: 96/28/EF: Kommissionens beslutning af 19. december 1995 om godkendelse af Tysklands program for udryddelse og overvågning af klassisk svinepest for 1996 og om fastsættelse af EFs tilskud (Kun den tyske udgave er autentisk)

Avis juridique important

|

31996D0028

96/28/EF: Kommissionens beslutning af 19. december 1995 om godkendelse af Tysklands program for udryddelse og overvågning af klassisk svinepest for 1996 og om fastsættelse af EFs tilskud (Kun den tyske udgave er autentisk)  

EF-Tidende nr. L 008 af 11/01/1996 s. 0031 - 0031

KOMMISSIONENS BESLUTNING af 19. december 1995 om godkendelse af Tysklands program for udryddelse og overvågning af klassisk svinepest for 1996 og om fastsættelse af EF's tilskud (Kun den tyske udgave er autentisk) (96/28/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 6, ogud fra følgende betragtninger:I henhold til beslutning 90/424/EØF kan der ydes EF-tilskud til udryddelse og overvågning af klassisk svinepest;ved brev af 24. maj 1995 har Tyskland forelagt et program for udryddelse og overvågning af denne sygdom;programmet er blevet behandlet og har vist sig at være i overensstemmelse med Rådets beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme (3), senest ændret ved direktiv 92/65/EØF (4);dette program står på listen over programmer for udryddelse og overvågning af dyresygdomme, hvortil der kan ydes EF-tilskud i 1996, jf. Kommissionens beslutning 95/434/EF (5);på baggrund af programmets betydning for, at EF's dyresundhedsmæssige mål nås, bør EF's tilskud fastsættes til 50 % af de af Tyskland afholdte udgifter, dog højst 2 200 000 ECU;EF's tilskud tildeles, hvis foranstaltningerne gennemføres og myndighederne sender alle de nødvendige oplysninger inden udløbet af de fastsatte frister;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Det program for udryddelse og overvågning af klassisk svinepest, som Tyskland har forelagt, godkendes for perioden 1. januar til 31. december 1996.Artikel 2 Tyskland sætter den 1. januar 1996 de nødvendige love og administrative bestemmelser i kraft for at iværksætte det program, der er nævnt i artikel 1.Artikel 3 1. EF's finansielle bidrag skal være på 50 % af Tysklands udgifter til virologiske og serologiske prøver på tamsvin og kontrol af vildsvinebestanden op til et beløb på 2 200 000 ECU.2. EF's tilskud tildeles:- efter at Kommissionen har fået forelagt en kvartalsrapport om programmets forløb og om de afholdte udgifter- efter at Kommissionen senest den 1. juni 1997 har fået forelagt en endelig rapport om den tekniske gennemførelse af programmet med udgiftsbilag.Artikel 4 Denne beslutning er rettet til Forbundsrepublikken Tyskland.Udfærdiget i Bruxelles, den 19. december 1995.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 347 af 12. 12. 1990, s. 27.(4) EFT nr. L 268 af 14. 9. 1992, s. 54.(5) EFT nr. L 256 af 26. 10. 1995, s. 57.